ངེད་ཧི་མ་ལའི་རིག་མཛོད་ཁང་དབུ་བརྙེས་ཏེ་ལོ་ཡི་ཁྱུད་མོ་གསུམ་གྱི་རིང་ལ།ང་ཚོ་ཚོགས་མི་ཡོངས་ཀྱིས་འབད་བརྩོན་ལྷོད་མེད་ཀྱི་ཕུན་སུམ་ཚོགས་པའི་གྲུབ་འབྲས་ཐོག་མ་ནི།འཛམ་གླིང་སྟེང་གི་གསུང་རྩོམ་ཆེས་མང་ཤོས་ཀྱི་གྲས་སུ་ཡོད་ཅིང་།རྒྱལ་བའི་བཀའ་འགྱུར་ལས་ཀྱང་བརྩམས་ཆོས་ཕོན་ཆེ་ལ་གྲངས་མང་བ།ཕྱོགས་དང་རིས་ཀྱི་མཐའ་ལ་མི་གནས་པའི་བོད་རང་གི་མཁས་པ་ཆེན་པོ་བོ་དོང་པཎ་ཆེན་ཕྱོགས་ལས་རྣམ་པར་རྒྱལ་བའམ་རྗེ་འཇིགས་མེད་གྲགས་པའི་གསུང་འབུམ་པོད་བརྒྱ་དང་ཞེ་གསུམ་གྱི་བདག་ཉིད་ཅན་འདི།ད་ལོ་སྟེ༢༠༡༤ལོ་ང་ཚོའི་པར་སྐྲུན་གྱི་ལས་གཞི་ཐོག་མ་རུ་ཡོངས་སུ་ལེགས་འགྲུབ་བྱུང་སྟེ།ད་ལྟ་འགྲེམས་སྤེལ་བྱེད་པའི་དུས་རིམ་དུ་དངོས་སུ་བསླེབས་པ་ཡིན།བོ་དོང་གསུང་འབུམ་གྱི་མ་དཔེ་ལ་པོད་གྲངས་ཁྱོན༡༤༣ཡོད་ནའང་ང་ཚོས་རྩོམ་སྒྲིག་བྱས་འོག་ད་ལྟ་རྒྱ་ཆེ་བའི་ཀློག་པ་པོ་རྣམས་ཀྱི་སྤྱན་ལམ་དུ་བསྟར་བཞིན་པ་ནི་རྒྱལ་སྤྱིའི་ཚད་ལྡན་གྱི་དེབ་གྲངས༩༥ཅན་དང་།དེབ་དཀྱུས་མའི་པོད་གྲངས་ཀྱང༩༥ཉིད་དུ་བསྒྲིགས་ནས་པར་བསྐྲུན་བགྱིས་པ་ཡིན།